TEHNIČKI OPIS PREDMETA NABAVE:
Izrada projektne dokumentacije za energetski učinkovitu i ekološku javnu rasvjetu na području grada Osijeka 

Obavljanje usluge izrade projektne dokumentacije za energetski učinkovitu i ekološku javnu rasvjetu na području grada Osijeka sadrži izradu glavnih projekata za izgradnju javne rasvjete (s troškovnikom) i ishođenje građevinskih dozvola za lokacije u Osijeku kako slijedi: 

- Cvjetkova ulica, između Vukovarske ulice i Ulice M. Gupca,
- Strma ulica,
[bookmark: _GoBack]- Ulica K. Frankopana,
- Srijemska ulica,
- Ulica sv. Petka. 

Javnu rasvjetu potrebno je projektirati na metalnim stupovima i/ili kao ovjes svjetiljki na čelične sajle ovješene na krovne stalke gdje nije moguće postaviti stupove, s LED svjetiljkama.

Predmetnu dokumentaciju potrebno je izraditi u skladu sa Zakonom o gradnji ("Narodne novine" br. 153/13), Zakonom o energetskoj učinkovitosti ("Narodne novine" br. 127/14) i Zakonu o zaštiti od svjetlosnog onečišćenja ("Narodne novine" br. 114/11), odredbama prethodne elektroenergetske suglasnosti, te pripadajućim važećim podzakonskim propisima. 
Potrebno je da projektna dokumentacija sadrži odgovarajuću podlogu (DOF karta, kopija katastarskog plana) s ucrtanim rasvjetnim tijelima, te da se istom precizno definiraju potrebni zahvati na sustavu javne rasvjete.
Prilikom izračuna energetske učinkovitosti potrebno je poštivati metodologiju, vrijednosti i smjernice Pravilnika o sustavu za praćenje, mjerenje i verifikaciju uštede energije ("Narodne novine" br. 71/15) kako slijedi:
· specifični faktor emisije CO2 (pretvorbeni faktor) za električnu energiju iznosi 
0,330 kgCO2/kWh,
· referentni broj radnih sati sustava javne rasvjete iznosi 4.100 h/god.,
· u izračunu ušteda se gubici u prigušnici, mreži i transformatoru uzimaju u obzir povećavanjem nazivne snage žarulje za 25% kod postojećih žarulja, odnosno 19% kod novih žarulja.

   Rok za izradu projektne dokumentacije je 90 dana od dana  sklapanja ugovora i preuzimanja raspoloživih podloga.

   Projektnu dokumentaciju potrebno je izraditi u pet primjeraka te dostaviti i u digitalnom obliku na CD mediju ili putem elektronske pošte.
Cijenu projektne dokumentacije treba iskazati pojedinačno po lokacijama i u ukupnom iznosu u kunama bez PDV-a, i s PDV-om. 
Plaćanje će se obaviti u roku do 30 dana od dana dostave i ovjere računa za obavljene usluge izrade projektne dokumentacije 80% ugovorenog iznosa nakon dostave glavnih projekata s troškovnikom i 20% ugovorenog iznosa nakon ishođenja građevinskih dozvola.

Ponudi je potrebno priložiti presliku važećeg rješenja o imenovanju ovlaštenog inženjera elektrotehnike od nadležne Hrvatske komore. 


Osijek, studeni 2017. 

